#### 

|  |  |
| --- | --- |
| LOGO_UOA_COL_bw | ΕΛΛΗΝΙΚΗ ΔΗΜΟΚΡΑΤΙΑ  Εθνικόν και Καποδιστριακόν Πανεπιστήμιον Αθηνών **ΣΧΟΛΗ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ & ΑΘΛΗΤΙΣΜΟΥ**  ΤΟΜΕΑΣ ΥΓΡΟΥ ΣΤΙΒΟΥ  Διεύθυνση: Εθνικής Αντίστασης 41, 17237 Δάφνη |

Αθήνα 27-2-2015

**ΠΡΟΚΗΡΥΞΗ ΠΡΟΓΡΑΜΜΑΤΟΣ ERASMUS ΓΙΑ ΤΟ ΕΥΡΩΠΑΙΚΟ ΠΑΝΕΠΙΣΤΗΜΙΟ ΚΥΠΡΟΥ**

Αγαπητοί φοιτητές

Το διάστημα από **1/3/2015** έως **15/3/2015** οι φοιτητές οι οποίοι ενδιαφέρονται να αξιοποιήσουν το πρόγραμμα **ERASMUS** και να μεταβούν στη Λευκωσία για να πραγματοποιήσουν σπουδές διάρκειας έξι (6) μηνών στο European University Cyprus για το επόμενο ακαδημαϊκό έτος 2015–2016 μπορούν να καταθέσουν τις αιτήσεις τους στον Ακαδημαϊκό υπεύθυνο της συμφωνίας Επίκουρο Καθηγητή Αργύρη Τουμπέκη. Θα επιλεγούν τέσσερις φοιτητές. Κύπριοι φοιτητές της ΣΕΦΑΑ έχουν χαμηλή προτεραιότητα επιλογής.

Η **αίτηση** θα συνοδεύεται από πρόσφατη **αναλυτική βαθμολογία** και **πιστοποιητικό γλωσσομάθειας**. Κριτήρια επιλογής είναι η βαθμολογία, το επίπεδο γλωσσομάθειας και λαμβάνεται υπόψη ο αριθμός ολοκληρωμένων μαθημάτων.

Όλα τα έντυπα θα ενσωματωθούν σε ένα αρχείο και θα υποβληθούν **MONO ηλεκτρονικά** στο e-mail: [atoubekis@phed.uoa.gr](mailto:atoubekis@phed.uoa.gr)

Πληροφορίες:

e-mail: [atoubekis@phed.uoa.gr](mailto:atoubekis@phed.uoa.gr)

τηλ.:

**Προϋποθέσεις συμμετοχής των φοιτητών στο πρόγραμμα ERASMUS**

Στο πρόγραμμα μπορούν να συμμετάσχουν φοιτητές που είναι:

Υπήκοοι χώρας που συμμετέχει στο Πρόγραμμα Δια Βίου Μάθηση (LLP)

Υπήκοοι άλλων χωρών εγγεγραμμένοι σε κανονικό πρόγραμμα σπουδών στο Πανεπιστήμιο Αθηνών (σε προπτυχιακό, μεταπτυχιακό ή διδακτορικό επίπεδο)

Φοιτητές εγγεγραμμένοι στο δεύτερο έτος σπουδών τουλάχιστον

Οι φοιτητές μπορούν να μετακινηθούν **μόνο** μέσω των διμερών συμφωνιών που έχουν συνάψει καθηγητές του Τμήματος στο οποίο ανήκουν.

**Βασικά Κριτήρια**

**Προπτυχιακοί φοιτητές**

1. **Επίπεδο γνώσης της γλώσσας** της χώρας του Πανεπιστημίου υποδοχής (ή της Αγγλικής γλώσσας στην περίπτωση που το Πανεπιστήμιο χρησιμοποιεί την Αγγλική γλώσσα ως γλώσσα διδασκαλίας για τους αλλοδαπούς φοιτητές του).

Ως ελάχιστο απαιτούμενο ορίζεται η επαρκής γνώση της γλώσσας, δηλ. Το επίπεδο **Β2** ή η πολύ καλή γνώση, επίπεδο **C1** . Οι φοιτητές πρέπει να προσκομίζουν στους καθηγητές τα διπλώματα ή βεβαίωση παρακολούθησης κύκλου σπουδών αντίστοιχου επιπέδου, ώστε να πιστοποιείται η επαρκής γνώση της γλώσσας. Παρακάτω αναφέρονται ενδεικτικά για τις 5 ευρύτερα διαδεδομένες γλώσσες τα αντίστοιχα διπλώματα.

**Επίπεδο Β2:**

Αγγλικά: First Certificate in English (FCE) του Πανεπιστημίου Cambridge ή άλλο ισότιμο,

Γαλλικά: DELF B2 ή DELF 1er Degre ή Sorbonne Β2 ή άλλο ισότιμο,

Γερμανικά: Goethe – ZERTIFIKAT DEUTSCH FUR DEN BERUF (ZDFB) Ή Goethe-ZERTIFIKAT Β2 ή άλλο ισότιμο

Ιταλικά: Certificato di Conoscenza della Lingua Italiana, Livello 3 (CEL 3) του Πανεπιστήμιου της Perugia ή άλλο ισότιμο

Ισπανικά: Diploma de Espanol como Lengua Extranjera (Nivel Intermedio) ή Diploma dele Basico de Espanol, ή άλλο ισότιμο.

Επίπεδο C1

Αγγλικά: Certificate in Advanced English (CAE) του Πανεπιστημίου Campridge ή άλλο ισοότιμο

Γαλλικά: DALF C1 ή DELF 2eme Degre ή άλλο ισότιμο

Γερμανικά: Goethe – ZERTIFIKAT C1 ή το παλαιότερο Zentrale Mittelstufenprufung (ZMP) ή άλλο ισότιμο,

Ιταλικά: Diploma di Lingua Italiana του Ιταλικού Μορφωτικού Ινστιτούτου Αθήνας ή Certificato di Conoscenza della Lingua Italiana, Livello 4 (CELI 4) του Πανεπιστημίου της Perugia ή άλλο ισότιμο

Ισπανικά: Certificado Elemental E.O.I (Escuelas Oficiales de Idiomas) ή άλλο ισότιμο.

1. **Αριθμός μαθημάτων**

Οι προπτυχιακοί φοιτητές δικαιούνται να συμμετάσχουν στο πρόγραμμα μόνο αν τη στιγμή που κάνουν αίτηση για μετακίνηση Erasmus έχουν εξεταστεί επιτυχώς σε τουλάχιστον τόσα μαθήματα όσα αντιστοιχούν αριθμητικά σε ένα έτος σπουδών.

Οι φοιτητές που βρίσκονται στο τελευταίο έτος φοίτησης ή είναι επί πτυχίω, έχουν δικαίωμα συμμετοχής στο πρόγραμμα μόνο αν χρωστούν ικανό αριθμό μαθημάτων που να καλύπτει τουλάχιστον 30 ECTS ώστε να έχουν μεγαλύτερη δυνατότητα επιλογής και αναγνώρισης μαθημάτων από το πρόγραμμα σπουδών του Πανεπιστημίου υποδοχής.

3. **Μέσος όρος βαθμολογίας**

Υπολογίζεται ο μέσος όρος βαθμολογίας του φοιτητή στα μαθήματα στα οποία έχει εξεταστεί επιτυχώς ως τη στιγμή που κάνει αίτηση για μετακίνηση Erasmus.

Μ**εταπτυχιακοί φοιτητές**

1. **Επίπεδο γνώσης της γλώσσας** της χώρας του Πανεπιστημίου ισχύει ό,τι

αναφέρθηκε για τους προπτυχιακούς φοιτητές με εξαίρεση τους πτυχιούχους των ξενόγλωσσων τμημάτων.

**2. Αριθμός μαθημάτων**

Οι φοιτητές μεταπτυχιακών προγραμμάτων σπουδών πρέπει να έχουν ολοκληρώσει επιτυχώς τα μισά τουλάχιστον από τα μαθήματα του προγράμματος.

**3.** **Μέσος όρος βαθμολογίας**

Υπολογίζεται ο μέσος όρος βαθμολογίας του μεταπτυχιακού φοιτητή στα μαθήματα στα οποία έχει εξεταστεί επιτυχώς ως τη στιγμή που κάνει αίτηση για μετακίνηση Erasmus.

**Υποψήφιοι διδάκτορες**

Για την επιλογή υποψηφίων διδακτόρων – εκτός της πολύ καλής γνώσης της γλώσσας (τουλάχιστον επίπεδο Β2 ή C1)- είναι απαραίτητη η αιτιολογημένη εισήγηση της Τριμελούς Επιτροπής. Στην εισήγηση θα αναγράφεται το θέμα της διατριβής και θα βεβαιώνεται ότι το πρόγραμμα που θα ακολουθήσει ο υποψήφιος στο εξωτερικό θα αποτελέσει μέρος της ερευνητικής του εργασίας για την εκπόνηση της διδακτορικής του διατριβής και θα προσμετρηθεί στο συνολικό χρόνο των σπουδών του. Στην επιλογή συνεκτιμώνται ο βαθμός πτυχίου και του Μεταπτυχιακού Διπλώματος Ειδίκευσης.

**Περίοδος σπουδών, επιλογή μαθημάτων και αναγνώριση**

Η διάρκεια των σπουδών στο εξωτερικό δεν μπορεί, σε καμία περίπτωση να είναι μικρότερη από τρεις (3 ) μήνες ούτε μεγαλύτερη από δώδεκα (12). Παρατάσεις στο αρχικά εγκεκριμένο διάστημα μετακίνησης δίνονται μόνο στην περίπτωση που αποδεδειγμένα δεν μπορεί να ολοκληρωθεί το ήδη συμφωνηθέν πρόγραμμα σπουδών και όχι για φοίτηση στο επόμενο εξάμηνο με επιλογή νέων μαθημάτων.

Οι φοιτητές μπορούν να μετακινηθούν μέσω του προγράμματος ERASMUS **μόνο** για να διανύσουν μια περίοδο σπουδών σε ξένο Ίδρυμα αντικαθιστώντας την αντίστοιχη περίοδο του Πανεπιστημίου τους. Αυτό σημαίνει ότι πρέπει να παρακολουθήσουν αντίστοιχο αριθμό μαθημάτων με αυτόν που θα παρακολουθούσαν στο Πανεπιστήμιό μας κατά την ίδια χρονική περίοδο (όχι λιγότερα από 3 μαθήματα ανά εξάμηνο σπουδών ή μαθήματα που να αντιστοιχούν σε 30 ECTS credits (πιστωτικές μονάδες) για όσους φοιτούν σε τμήματα που εφαρμόζεται το σύστημα ECTS.

Οι φοιτητές μετά την επιλογή τους δεν εξετάζονται στην Ελλάδα στα μαθήματα που αντιστοιχούν σε αυτά που έχουν δηλώσει ότι θα παρακολουθήσουν στο εξωτερικό.

Οι φοιτητές οφείλουν να εξεταστούν σε όλα τα μαθήματα που θα παρακολουθήσουν και να εξασφαλίσουν ικανοποιητική επίδοση.

**Η πλήρης ακαδημαϊκή αναγνώριση της περιόδου σπουδών στο εξωτερικό** είναι ο βασικός σκοπός του προγράμματος και επιτυγχάνεται ως εξής:

Α. Στα τμήματα όπου εφαρμόζεται στο σύστημα μεταφοράς πιστωτικών μονάδων ECTS.Οι φοιτητές επιλέγουν από το πρόγραμμα σπουδών του πανεπιστημίου υποδοχής μαθήματα που πρέπει να αντιστοιχούν σε 30 πιστωτικές μονάδες ECTS ανά εξάμηνο σπουδών ή 20 πιστωτικές μονάδες ECTS σε περίπτωση διάρκειας σπουδών ενός τριμήνου.

Β. Σε όλα τα άλλα τμήματα μετά την επιλογή τους οι φοιτητές πρέπει να συμβουλευτούν το πρόγραμμα σπουδών του Πανεπιστημίου για το οποίο έχουν επιλεγεί και σε συνεργασία με τον ακαδημαϊκό υπεύθυνο της διμερούς συμφωνίας να επιλέξουν μαθήματα τα οποία να παρουσιάζουν ομοιότητα στην ύλη με τα διδασκόμενα μαθήματα στο τμήμα τους στο Πανεπιστήμιο Αθηνών.

Η επιλογή των μαθημάτων αποτυπώνεται στη Συμφωνία Σπουδών (learning Agreement) η οποία υπογράφεται από το φοιτητή, τους ακαδημαϊκούς υπευθύνους και τους Συντονιστές ERASMUS και των 2 Ιδρυμάτων.

Μετά την επιστροφή από το εξωτερικό και εφόσον έχει εξεταστεί επιτυχώς στα μαθήματα που έχει επιλέξει, ο φοιτητής προσκομίζει στον ακαδημαϊκό υπεύθυνο πιστοποιητικό αναλυτικής βαθμολογίας των μαθημάτων ώστε να αναγνωριστούν τα μαθήματα και να καταχωρηθούν οι βαθμοί των μαθημάτων στο μηχανογραφικό του φοιτητή.

**Άλλες πληροφορίες**

**1.**Στον πίνακα Ξένων Ιδρυμάτων που βρίσκεται στην ηλεκτρονική διεύθυνση http://[www.interel.uoa.gr/erasmus/](http://www.interel.uoa.gr/erasmus/)sp/sm/information.html οι φοιτητές μπορούν να βρουν τις ιστοσελίδες των συνεργαζόμενων πανεπιστημίων (Διεθνείς Σχέσεις ή πρόγραμμα ERASMUS), όπου δίνονται πληροφορίες για πρακτικά θέματα (διαδικασία εγγραφής, πρόγραμμα σπουδών, διάρκεια των εξαμήνων, δυνατότητα στέγασης.

Ο Ακαδημαϊκός υπεύθυνος

Αργύρης Τουμπέκης

Επίκουρος Καθηγητής